Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 983

(9) A kelést követő válogatás során a naposcsibéket azonosíthatóan és csoportonként elkülönítve kell kezelni. A szállítólevélen fel kell tüntetni a keltetést végző üzem nevét és címét, a kelés idejét és azt, hogy a naposcsibék származási helyén lévő tojóállomány baromfitífusz szempontjából mentes. Vízibaromfi esetén a szülőpár immunbiológiai állapotát (az előírt fertőző betegségektől való mentességét, valamint a vakcinás védőoltások megnevezését és időpontját) fel kell tüntetni. A papírdobozok és a bélelésükre használt fagyapot csak egyszeri szállításra, a műanyag szállítódobozok ismételten csak tisztított és fertőtlenített állapotban használhatók fel. A keltetőállomás tulajdonosa a beszállított tojások származásáról és a kiszállított naposbaromfi kihelyezéséről — név és cím feltüntetése mellett — köteles kimutatást vezetni. A keltetőből kikerülő minden naposcsibe-szállítmányt hatósági állatorvosi igazolásnak kell kísérni [8/b) számú függelék], amely huszonnégy óráig érvényes.

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes